Jelaskan Kalendar dari Formula Satu musim 2009 dalam bahasa melayu

Grand Prix Abu Dhabi julung kali dimasukkan dalam kalendar perlumbaan sebagai langkah perluasan Formula Satu di Timur Tengah. perlumbaan di dilangsungkan di Litar Yas Marina yang direka oleh Hermann Tilke sebagai perlumbaan terakhir musim ini pada 1 November 2009.

Setelah digugurkan dan diganti oleh Fuji Speedway pada musim , Litar Suzuka kembali mengacarakan Grand Prix Jepun pada musim 2009.

Pada 7 Oktober 2008, FIA merasmikan kalendar perlumbaan 2009 yang menggugurkan Grand Prix Kanada (gara-gara masalah kewangan) dan mengalihkan Grand Prix Turki ke 7 Jun 2009. 2009 merupakan musim F1 pertama tanpa perlumbaan di Amerika Utara sejak tahun 1958. Grand Prix Kanada pernah diletakkan dalam jadual cadangan sebelum digugurkan.

Pada 15 Oktober 2008, pihak penganjur Grand Prix Perancis mengumumkan bahawa perlumbaan mereka bukan lagi dalam musim 2009 berikutan "masalah ekonomi". Inilah kali kedua tiadanya Grand Prix Perancis dalam jadual sejak bermulanya Kejohanan Pemandu Sedunia pada tahun 1950. Kali pertamanya adalah pada tahun 1955. Perlumbaan ini dalam jadual "muktamad" musim 2009, apalagi Bernie Ecclestone pernah berkata bahawa perlumbaan Perancis kekal dalam kalendar kerana memegang kontrak sehingga tahun 2011.

Pada 5 November 2008, Majlis Sedunia FIA mengalihkan Grand Prix China ke bulan April dan menyusun semula perlumbaan lain untuk mengisi kekosongan yang ditinggalkan oleh Grand Prix Perancis.